
ΣΥΛΛΟΓΙΚΗ ΣΥΜΒΑΣΗ
ΜΕΤΑΞΥ ΤΟΥ ΙΔΙΩΤΙΚΟΥ ΝΟΣΗΛΕΥΤΗΡΙΟΥ EUROPEAN CLINIC ΑΦ’ ΕΝΟΣ

ΚΑΙ ΤΩΝ ΣΥΝΤΕΧΝΙΩΝ ΠΕΟ ΚΑΙ ΣΕΚ ΑΦ’ ΕΤΕΡΟΥ

ΠΡΟΛΟΓΟΣ

Η παρούσα συλλογική σύμβαση επιτεύχθηκε κατόπιν διαπραγματεύσεων και η εφαρμογή της είναι ευθύνη των συντεχνιών και της κλινικής. 
1. ΠΟΙΟΙ ΚΑΛΥΠΤΟΝΤΑΙ

Η συλλογική σύμβαση θα καλύπτει όλο το απασχολούμενο τακτικό και επί δοκιμασία νοσηλευτικό και άλλο προσωπικό της κλινικής.

2. ΔΟΚΙΜΑΣΤΙΚΗ ΠΕΡΙΟΔΟΣ

Η δοκιμαστική περίοδος για κάθε νεοπροσλαμβανόμενο υπάλληλο είναι 6 μήνες. Μετά τους 6 μήνες ο υπάλληλος εντάσσεται στο μόνιμο προσωπικό. Σε περίπτωση αμφιβολίας ως προς την απόδοση ή ικανότητα γενικά του επί δοκιμασία υπαλλήλου, μπορεί να δοθεί μια περαιτέρω εξαμηνιαία παράταση της δοκιμαστικής περιόδου, οπότε ο υπάλληλος μονιμοποιείται ή απολύεται χωρίς οποιαδήποτε περαιτέρω παράταση. Σε περιπτώσεις παράτασης της δοκιμαστικής περιόδου, οι εκατέρωθεν εισφορές στο Ταμείο Προνοίας θα ξεκινούν μετά τη μονιμοποίηση του υπαλλήλου.
3. ΩΡΑΡΙΟ

Για όλους τους εργαζόμενους, το ωράριο εργασίας είναι 38 ώρες.
α) Η νοσηλευτική θεωρείται επάγγελμα βάρδιας. Το ωράριο διεξάγεται σε τρεις βάρδιες, πρωϊνή, απογευματινή και νυκτερινή. 

Ωράριο βάρδιας δυνατόν να εφαρμοστεί και σε άλλο προσωπικό εκτός του νοσηλευτικού, ανάλογα με τις ανάγκες της κλινικής.

β) Όλες οι βάρδιες θα εργάζονται 38 ώρες την εβδομάδα εντός 6 ημερών σε πλαίσιο 7 ημερών εβδομαδιαίως υπολογιζόμενης και της Κυριακής ως εργάσιμης ημέρας.

Το προσωπικό θα δικαιούται 15’ λεπτά διάλειμμα τα οποία θα εξαιρούνται από τον υπολογισμό του κανονικού ωραρίου.

Ο υπολογισμός του ωραρίου θα γίνεται επί εβδομαδιαίας βάσης από Δευτέρα μέχρι Κυριακή.

Σε περίπτωση που η εβδομαδιαία αργία νοσηλευτή συμπέσει με γιορτή-αργία, θα θεωρείται ως EXTRA DAY OFF και θα παρέχεται ή θα πιστώνεται άλλη μέρα ελεύθερη (DAY-OFF).
(γ) Πιθανές επιλογές ωραρίου

(1) Πλήρης ημερήσια βάρδια, δηλαδή 38 ώρες σε εξαήμερη βάση

(2) Πλήρης νυκτερινή βάρδια, δηλαδή 36 ώρες σε τρία νυκτέρια.

(3) Μικτό ωράριο, δηλαδή 

(Ι) 2 ημερήσιες βάρδιες

    2 νυκτερινές βάρδιες

(II)1 νυκτερινή βάρδια
    4 ημερήσιες βάρδιες
Διευκρινίζεται ότι στο ανωτέρω παράδειγμα (3) η νυκτερινή βάρδια υπολογίζεται 12 ώρες και η ημερήσια 6 ½.

Προσωπικό που τυχόν να εργάζεται λιγότερες ώρες θα πληρώνεται αναλογία του μισθού της κλίμακας του.

(δ) Η νυκτερινή εργασία αμείβεται με €15 επίδομα.
Σημείωση: 
Νοείται ότι οι ώρες εργασίας και με το 12.5% νυκτερινό επίδομα δεν πρέπει να ξεπερνούν το καθορισμένο από το άρθρο 3 της σύμβασης ωράριο.

4. ΥΠΕΡΩΡΙΕΣ

Σε περιπτώσεις που υπάλληλος κληθεί να εργαστεί πέραν από το καθορισμένο ωράριο, θα λογίζεται ως υπερωρία και θα αποζημιώνεται ως ακολούθως:

α) Υπερωρία στις εργάσιμες μέρες (ON DUTY) θα υπολογίζεται η 1Χ1,25.

Οι υπερωρίες είτε θα πληρώνονται ή θα παραχωρείται κατόπιν συνεννόησης ελεύθερος χρόνος (time off). Τα δικαιούμενα time-off θα πρέπει να παραχωρούνται εντός 4 μηνών. Σε περίπτωση που δεν παραχωρούνται θα πρέπει να πληρωθούν μέχρι το τέλος του μήνα.
β) Υπερωρία κατά την εβδομαδιαία αργία (OFF DUTY) και τις καθορισμένες από τη σύμβαση γιορτές-αργίες θα λογίζεται η 1Χ1.75.

γ) Περιπτώσεις έκτακτης κλήσης θα λογίζονται ως υπερωρία και θα πληρώνονται 1Χ2 με κατώτερο 2Χ2 ώρες.

5. ΕΠΙΔΟΜΑ ON CALL
Στο προσωπικό που αναμένει κλήση για εργασία, το ποσό που παρέχεται ως αποζημίωση θα είναι €10 για τις καθημερινές και €15 ευρώ για τα Σαββατοκυρίακα και τις γιορτές-αργίες.

Σε περίπτωση που κληθεί και εργαστεί θα εφαρμόζονται οι ανάλογες πρόνοιες της παρούσας σύμβασης.

6. ΕΤΗΣΙΕΣ ΑΔΕΙΕΣ

Παρέχονται σε όλο το προσωπικό ετήσιες άδειες ανάπαυσης με πλήρεις απολαβές ως ακολούθως:

Για εξαήμερη απασχόληση:
Μέχρι 12 χρόνια υπηρεσίας, 24 ημέρες
Πέραν από 12 χρόνια υπηρεσίας, 26 ημέρες

Για πενθήμερη απασχόληση:
Μέχρι 12 χρόνια υπηρεσίας, 20 ημέρες

Πέραν από 12 χρόνια υπηρεσίας, 22 ημέρες

Προσωπικό που εργάζεται σε συνδυασμό πενθήμερης – εξαήμερης εργασίας σε συστηματική βάση (εναλλάξ), δικαιούται άδεια με πλήρεις απολαβές ίση με 22 ημέρες. Για υπηρεσία πέραν των 12 χρόνων δικαιούται αναλογία.
Η ετήσια άδεια λαμβάνεται κατόπιν συνεννόησης των δύο πλευρών και σε περίπτωση διαφωνίας, τον τελευταίο λόγο τον έχει ο εργοδότης.

Η άδεια μπορεί να συσσωρευτεί μέχρι και 48 εργάσιμες μέρες, σε αντίθετη περίπτωση θα πρέπει να αποζημιώνεται.

Σε περιπτώσεις που ο εργοδότης αναγνωρίζει προϋπηρεσία στο επάγγελμα και τοποθετεί κάποιο νεοπροσλαμβανόμενο σε διαφορετική βαθμίδα της κλίμακας από ότι ο μισθός πρόσληψης, θα παραχωρείται η ετήσια άδεια που αναλογεί στα χρόνια που αναγνώρισε ο εργοδότης.

7. ΑΔΕΙΑ ΜΗΤΡΟΤΗΤΑΣ

Σε περίπτωση τοκετού παρέχεται άδεια μητρότητας σύμφωνα με το Νόμο Περί Προστασίας της Μητρότητας. Επίσης παρέχονται για συνολική διάρκεια 18 εβδομάδων πλήρεις απολαβές αφαιρουμένου του επιδόματος των Κοινωνικών Ασφαλίσεων και με ανώτερη επιβάρυνση του εργοδότη το 40% του μισθού.

Στη περίοδο πριν από το τοκετό το προσωπικό θα πληρώνεται κανονικά. Μετά τον τοκετό θα πληρώνεται εφόσον επιστρέψει στην εργασία.

8. ΓΙΟΡΤΕΣ-ΑΡΓΙΕΣ

Παραχωρούνται σε όλο το προσωπικό οι πιο κάτω γιορτές-αργίες με πλήρεις απολαβές:

1. Πρωτοχρονιά



  9. Κυριακή του Πάσχα

2. Θεοφάνια



10. Δευτέρα του Πάσχα
3. 25η Μαρτίου



11. Δευτέρα του Κατακλυσμού

4. Δευτέρα της Καθαράς

12. 15η Αυγούστου

5. 1η Απριλίου



13. 1η Οκτωβρίου

6. 1η Μαϊου



14. 28η Οκτωβρίου

7. Μεγάλη Παρασκευή


15. 25η Δεκεμβρίου

8. Μεγάλο Σάββατο


16. 26η Δεκεμβρίου

Οι γιορτές-αργίες όπως αυτές καταγράφονται στη συλλογική σύμβαση θα αμείβονται επιπλέον του ημερήσιου με υπερωρία των ωρών εργασίας επί 2%.
9. ΤΑΜΕΙΟ ΠΡΟΝΟΙΑΣ

Λειτουργεί σύστημα Ταμείου Προνοίας για το μόνιμο προσωπικό με συνεισφορές 3% εκατέρωθεν. 

10. 13ος ΜΙΣΘΟΣ

Παραχωρείται κατά τις γιορτές των Χριστουγέννων 13ος μισθός υπολογιζόμενος στο σύνολο των απολαβών του υπαλλήλου, δηλαδή βασικός και τιμάριθμος.

Προσωπικό με λιγότερη υπηρεσία από ένα χρόνο, θα παίρνει αναλογία του 13ου μισθού. Αναλογία του 13ου θα παραχωρείται και σε υπαλλήλους που απολύονται  αποχωρούν οικειοθελώς στη διάρκεια του χρόνου.

11. ΠΡΟΣΤΑΤΕΥΤΙΚΑ ΜΕΤΡΑ ΕΝΑΝΤΙ ΜΕΤΑΔΟΤΙΚΩΝ ΑΣΘΕΝΕΙΩΝ

Ο εργοδότης έχει την υποχρέωση να παρέχει τα συνήθη προστατευτικά μέτρα για ασφάλεια του προσωπικού έναντι μεταδοτικών ασθενειών.

12. ΤΙΜΑΡΙΘΜΙΚΟ ΕΠΙΔΟΜΑ
Για σκοπούς τιμαριθμικών αναπροσαρμογών θα ακολουθείται η συμφωνία που υπογράφτηκε για την ΑΤΑ μεταξύ των Κοινωνικών Εταίρων και του Υπουργείου Εργασίας. Το τιμαριθμικό επίδομα την 1/1/2023 είναι 7.03%.
13. ΚΛΙΜΑΚΕΣ ΜΙΣΘΟΔΟΣΙΑΣ

Οι μισθοί του προσωπικού της Κλινικής ρυθμίζονται με βάση τις πιο κάτω θέσεις και κλίμακες μισθοδοσίας.

1. ΒΟΗΘΟΣ ΘΑΛΑΜΟΥ
ΒΑΣΙΚΟΣ ΜΙΣΘΟΣ

01/01/2023 950,00Χ35,75(2)1021,50Χ49,82(10)1519,70Χ67,61(10)2195,80
01/01/2024 950,00Χ35,75(2)1021,50Χ49,82(10)1519,70Χ67,61(10)2195,80

Προσόντα: Απόφοιτος Μέσης Εκπαίδευσης

2. ΝΟΣΗΛΕΥΤΗΣ 2ΟΥ ΕΠΙΠΕΔΟΥ
ΒΑΣΙΚΟΣ ΜΙΣΘΟΣ

01/01/2023 1100,00Χ50(2)1200,00Χ70(10)1900,00Χ100(10)2900,00

01/01/2024 1100,00Χ50(2)1200,00Χ70(10)1900,00Χ100(10)2900,00

Προσόντα: Εγγεγραμμένος στο Μητρώο Νοσηλευτή 2ου επιπέδου της Κυπριακής Δημοκρατίας.

3. ΝΟΣΗΛΕΥΤΗΣ 1ΟΥ ΕΠΙΠΕΔΟΥ/ΦΥΣΙΟΘΕΡΑΠΕΥΤΗΣ ΑΚΤΙΝΟΓΡΑΦΟΣ
ΒΑΣΙΚΟΣ ΜΙΣΘΟΣ

01/01/2023 1300,00Χ70(2)1440,00Χ100(20) 3440
01/01/2024 1300,00Χ70(2)1440,00Χ100(20) 3440

Προσόντα: Εγγεγραμμένος στο Μητρώο Νοσηλευτή 1ου επιπέδου της Κυπριακής Δημοκρατίας.

4. ΕΠΟΠΤΗΣ
ΒΑΣΙΚΟΣ ΜΙΣΘΟΣ
01/01/2023 1640Χ80(2) 1800Χ120(20) 4200

01/01/2024 1640Χ80(2) 1800Χ120(20) 4200

Προσόντα: Εγγεγραμμένος στο Μητρώο Νοσηλευτή 1ου επιπέδου της Κυπριακής Δημοκρατίας και με πείρα άνω των 4 ετών.

5. ΠΡΟΙΣΤΑΜΕΝΟΣ 
ΒΑΣΙΚΟΣ ΜΙΣΘΟΣ

01/01/2023 1940Χ110(2) 2160Χ130(10) 3460Χ140(10) 4860
01/01/2024 1940Χ110(2) 2160Χ130(10) 3460Χ140(10) 4860

6. ΤΗΛΕΦΩΝΗΤΗΣ
ΒΑΣΙΚΟΣ ΜΙΣΘΟΣ
01/01/2023 1017,08Χ35,75(2) 1088,22Χ49,82(10) 1586,42Χ67,61(10) 2262,52

01/01/2024 1017,08Χ35,75(2) 1088,22Χ49,82(10) 1586,42Χ67,61(10) 2262,52

7.ΓΡΑΦΕΑΣ ΛΟΓΙΣΤΗΡΙΟΥ/ΓΡΑΜΜΑΤΕΑΣ
ΒΑΣΙΚΟΣ ΜΙΣΘΟΣ
01/01/2023 1070Χ45(2) 1160Χ60(10) 1760Χ70(10) 2460

01/01/2024 1070Χ45(2) 1160Χ60(10) 1760Χ70(10) 2460

14. ΣΥΝΔΡΟΜΕΣ ΣΥΝΤΕΧΝΙΩΝ

Θα αποκόπτεται από κάθε υπάλληλο €10 ευρώ από τις μηνιαίες απολαβές για σκοπούς συνδρομών των μελών προς τις Συντεχνίες.

Το ποσοστό αυτό θα αποκόπτεται και από το 13ο μισθό κάθε εργοδοτούμενου εκτός και αν ο εργοδοτούμενος ζητήσει από τον εργοδότη όπως μην αποκόπτεται.
15. ΜΕΘΟΔΟΣ ΕΠΙΛΥΣΗΣ ΔΙΑΦΟΡΩΝ

Θα ακολουθούνται οι πρόνοιες του Κώδικα Βιομηχανικών Σχέσεων.

16. ΚΕΚΤΗΜΕΝΑ ΔΙΚΑΙΩΜΑΤΑ
Όροι εργασίας ή ωφελήματα που εφαρμόζονται σήμερα από οποιαδήποτε κλινική και είναι πλεονεκτικότερα από τα καθορισμένα στην παρούσα σύμβαση θα συνεχίσουν να εφαρμόζονται.
17. ΤΟΠΙΚΟΙ ΕΠΙΤΡΟΠΟΙ

Παραχωρείται άδεια 3 ημερών το χρόνο, πάντοτε σε συνεννόηση με τον εργοδότη, σε ένα τοπικό επίτροπο από κάθε συντεχνία σε όσες κλινικές έχουν πέραν των 10 ατόμων νοσηλευτικό προσωπικό, για παρακολούθηση συνδικαλιστικών σεμιναρίων και συνεδρίων.
18. ΣΤΟΛΕΣ

Παραχωρείται ένα σετ στολής το χρόνο. Σε εργαζόμενους με πέραν των τεσσάρων χρόνων υπηρεσίας, παραχωρούνται 2 σετ στολών. Σε περίπτωση αποχώρησης από τη κλινική στα μέσα του χρόνου η στολή επιστρέφεται στη κλινική.
19. ΕΚΠΑΙΔΕΥΣΗ ΠΡΟΣΩΠΙΚΟΥ

Το προσωπικό υποχρεούται να συμμετέχει σε εκπαιδευτικά προγράμματα/σεμινάρια τα οποία θα υποδεικνύονται από τη Διεύθυνση, εντός ωρών εργασίας. Για τις εκτός ωρών εργασίας εκπαίδευση, να γίνονται διαβουλεύσεις με τις Συντεχνίες ΠΕΟ και ΣΕΚ.

20. ΕΡΓΑΣΙΑΚΟ ΑΓΧΟΣ

Οι δύο πλευρές δηλώνουν τη πρόθεση τους να συνεργαστούν για αντιμετώπιση φαινομένων εργασιακού άγχους, στα πλαίσια της Συμφωνίας – Πλαίσιο που υπογράφηκε στις 17/6/2008 ανάμεσα στην ΟΕΒ και τις συντεχνίες ΠΕΟ και ΣΕΚ και προσυπογράφηκε από την Υπουργό Εργασίας και Κοινωνικών Ασφαλίσεων (επισυνάπτεται)
21. ΣΥΜΦΙΛΙΩΣΗ ΟΙΚΟΓΕΝΕΙΑΣ ΚΑΙ ΕΡΓΑΣΙΑΣ

Οι δύο πλευρές αναγνωρίζουν ότι η συμφιλίωση οικογενειακής και επαγγελματικής ζωής είναι προς το συμφέρον τόσο των εργαζομένων όσο και του νοσηλευτηρίου και θα είναι πρόθυμοι να μελετήσουν τυχόν εισηγήσεις για εφαρμογή κοινά αποδεκτών μέτρων που θα συμβάλλουν προς αυτή την κατεύθυνση.

22. ΜΕΡΙΚΗ ΑΠΑΣΧΟΛΗΣΗ

Οι δύο πλευρές αναγνωρίζουν την υποχρέωση τους για τήρηση των προνοιών της νομοθεσίας περί εργοδοτουμένων με μερική απασχόληση (απαγόρευση δυσμενούς μεταχείρισης) αρ. 76(1)2002 όπως κατά καιρούς τροποποιείται.

23. ΚΩΔΙΚΑΣ ΠΑΡΕΝΟΧΛΗΣΗΣ ΚΑΙ ΣΕΞΟΥΑΛΙΚΗΣ ΠΑΡΕΝΟΧΛΗΣΗΣ ΚΑΙ ΣΕΞΟΥΑΛΙΚΗΣ ΠΑΡΕΝΟΧΛΗΣΗΣ ΣΤΗΝ ΕΡΓΑΣΙΑ
Ενσωματώνεται και αποτελεί μέρος της συλλογικής σύμβασης ο Κώδικας Παρενόχλησης και Σεξουαλικής Παρενόχλησης στην απασχόληση που συμφώνησαν και συνυπέγραψαν στις 6 Ιουνίου 2019 οι κοινωνικοί εταίροι.

24. ΔΙΑΡΚΕΙΑ ΣΥΜΒΑΣΗΣ

Η παρούσα σύμβαση θα έχει διετή ισχύ, από  1/1/2023 μέχρι 31/12/2024.

Υ Π Ο Γ Ρ Α Φ Ε Σ

Για την Σ.Ε.Β.Ε.Τ.Τ.Υ.Κ. Π.Ε.Ο.


Για την EUROPEAN CLINIC
…………………………………….


…………………………….
        Π. Παναγιώτου




   Δρ. Σώτος Δημητρίου
Λευκωσία…………………………………                             
